Lobo & Dj Sativa on decks
2020-06-28 19:00 - 23:30 UTC | inΔigo Seaside Food bar, Αδελιανός Κάμπος, Ρέθυμνο
Σας περιμένουμε την Κυριακή 28 Ιουνίου στο InΔigo Seaside Food Bar να παρταρουμε σε ραπ και όχι μόνο ρυθμούς
Το πάρτι θα αρχίσει στις 19:00 και θα τραβήξει όσο αντέξουμε.
Είσοδος ελεύθερη
Απαραίτητη διάθεση για ποτό και χορό
Open mics και πολλοί guest.

Γιώργος & Νίκος Στρατάκης live
2020-07-03 22:00 - 23:30 | ταβέρνα Πόπη, Αδελιανός Κάμπος, Ρέθυμνο
Ο Γιώργος και Νίκος Στρατάκης μαζί μας με το συγκρότημά τους στην Ταβέρνα Πόπη. Τηλ. κρατήσεων : 6973002263 & 2831072270

Δημήτρης Σπυριδάκης live
2020-07-04 21:00 - 23:30 | ταβέρνα Πόπη, Αδελιανός Κάμπος, Ρέθυμνο
Ο Δημήτρης Σπυριδάκης με το συγκρότημά του στην Ταβέρνα Πόπη.
Τηλ. Κρατήσεων : 6973002263 & 2831072270

Χριστόφορος Ζαραλίκος "Επιστροφή στην Κανονικότητα… Ξανά"
2020-07-05 21:30 - 23:00 | Θέατρο Μυθωδία, Γεράνι
Ο Χριστόφορος Ζαραλίκος, ο καλύτερος κωμικός του κόσμου σύμφωνα με την έγκυρη γνώμη της μάνας του, μας δίνει ραντεβού την Κυριακή 5 Ιουλίου στο Θέατρο Μυθωδία!
Η sold out παράσταση «Επιστροφή στην Κανονικότητα» που ξεκίνησε τον χειμώνα και διακόπηκε λόγω τον περιοριστικών μέτρων για την πανδημία ταξιδεύει ανανεωμένη στο Θέατρο Μυθωδία τηρώντας όλα τα μέτρα χαλάρωσης που ανακοινώθηκαν για τη μετά καραντίνα εποχή.
Στην stand up comedy παράσταση «Επιστροφή στην Κανονικότητα… Ξανά» θα υπάρχει – όπως πάντα – κοινωνική και πολιτική σάτιρα μέχρι να του βάλουν τσιμέντο στα πόδια και να τον πετάξουν σε μια μπανιέρα, εγγυημένο κέφι, τρελή διάθεση και ανατρεπτικό χιούμορ χωρίς επίσης να λείπουν οι αυτοσαρκασμοί και οι εύστοχοι σχολιασμοί για όλους και για όλα!
Στην παράσταση συμμετέχουν: Εκπρόσωποι της Γενικής Γραμματείας Πολιτικής Προστασίας, 3 Εισαγγελείς και 5 Λοιμωξιολόγοι, 2 Επιδημιολόγοι, τα ΜΑΤ και μέλη στης ομάδας «ΔΙΑΣ»
Ηχοληψία: Άρης Πρόδρομος.

Έκθεση: Συνάντηση Μικρών βίων & Αντισωμάτων
2020-07-07 19:00 - 23:00 | Συνεταιρισμός Τζεπέτο, Ρέθυμνο
Συνάντηση Μικρών βίων & Αντισωμάτων
Ελεύθερη Είσοδος / Ελεύθερη Συμμετοχή
19:00 – Έκθεση κειμένων & Προβολή Φωτογραφιών που συλλέχθηκαν κατά την περίοδο της καραντίνας
20:00 – Παιχνίδι Δημιουργίας Συλλογικού MIND-MAP
Την Τρίτη 7 Ιουλίου μία πρωτοφανής συνεύρεση / συνάντηση μικροβίων (αλλά και των μικρών τους βίων) και αντισωμάτων θα λάβει χώρα στο καφέ του Τζεπέτο!
Στις 19:00 το απόγευμα, μία Κειμενική και φωτογραφική Έκθεση από αποκόματα της σουρεαλιστικο-dada-ιστικής και μη καθημερινότητας από την περίοδο της καραντίνας θα έχει στηθεί στο χώρο του καφέ.
Ενώ στις 20:00, σας προσκαλούμε για ένα πειραματικό συμμετοχικό Παιχνίδι Δημιουργίας Συλλογικού MIND-MAP, εμπνευσμένο από τους ψυχογεωγραφικούς χάρτες των καταστασιακών & τις περιπλανήσεις των λετριστών.
Τι??? Δεν καταλάβατε? Απλά τα πράγματα .. ελάτε να αποδομήσουμε όλοι μαζί την πραγματικότητα και να την κάνουμε μία συλλογική διαδικασία!!!
ΥΓ. Η έκθεση θα παραμείνει για μερικές μέρες ακόμη στο χώρο του καφέ.

Ρεμπέτικο γλέντι
2020-07-07 20:00 - 23:30 | Το Χαλικούτι, Κατεχάκη 3, Ρέθυμνο
Επιτέλους έφτασε η ώρα να πλημμυρίσει ξανά το στενό με γλυκιές πενιές κ μερακλίδικους σκοπούς!
Αυτή την Τρίτη, 7 του Ιούλη, φιλοξενούμε τον Στελή και τον Στέφανο!
Κάπου εκεί, κοντά στο δείλι, θ’ αρχίσουν τα κουρντίσματα..

Gala | Wednesdays | Greek, Modern RnB & Trap |Gilt & Marios Tz
2020-07-08 22:00 - 23:30 | Cavo, Ακρωτηρίου 13, Ρέθυμνο, Κουμπές
Gala | Greek, Modern RnB & Trap | Wednesdays | Cavo | 22:30
Το Party όπου όλοι περιμέναμε στο πιο hot σημείο του καλοκαιριού!
Κάθε Τετάρτη στο #cavorethymno, το μοναδικό open bar της πόλης σας υποδέχεται μετά τις 22:30 σε ένα Gala ομορφιάς, μουσικών και καλοκαιρινής διάθεσης!
* Photoshooting like a Model
Best Social Photo will be the Winner!!!
Για την καλύτερη εξυπηρέτηση όλων, η προσέλευση στο χώρο μας θα γίνεται σε παρέες έως των 6 ατόμων!
Κάνετε άμεσα την κρατηση σας στο : 6976713889
Dj Gilt & Dj Marios Tz
Feel the Greek Breeze

El.Our.@ - Summer Edition
2020-07-09 19:00 - 23:30 | τεχνοχώρος Τζεπέτο, Kατεχάκη και Χειμάρας (πεζόδρομος Φορτέτζα)
Τα el.our.@
επιστρέφουν στην αυλή του Τζεπέτο
με ένα απογευματινό μουσικό dj set, καλοκαιρινό!! (ότι κι αν σημαίνει αυτό…)
“Ένα καλοκαίρι είναι ζέστη…
…με μοναξιά
…με θάλασσα
…χωρίς διακοπές
…με ένα καλό βιβλίο
…με φίλους
…με βαρεμάρα
…με νέα γάτα
…με γεμιστά
…με μελτέμι
Ένα καλοκαίρι είναι ζέστη:
…με μπουρίνι
…με ιδρώτα
…με αρρώστια
…με καρπούζι
…με τζιτζίκια
…με σεξ
…με μακροβούτι
Ένα καλοκαίρι είναι ζέστη…
με ό,τι άλλο μπορείς να θυμηθείς (ή να φανταστείς)
αλλά κυρίως με πολλή ζέστη…” Ν. Δήμου
Ελάτε να δροσιστούμε…!!!
Πέμπτη 9 Ιουλίου
Ώρα 19:00
Στην αυλή του ΤΖΕΠΕΤΟ
Κατεχάκη & Χειμάρρας
Cocktail Happy Hour 19:00 – 21:00

Mανώλης Αλεξάκης και Γιώργης Μανωλιούδης live
2020-07-10 21:00 - 23:30 | ταβέρνα Πόπη, Αδελιανός Κάμπος, Ρέθυμνο
O Mανώλης Αλεξάκης και ο Γιώργης Μανωλιούδης με το συγκρότημά τους στην Ταβέρνα Πόπη.
Τηλ. Κρατήσεων : 6973002263 & 2831072270

Βουρβογιάννης live
2020-07-11 21:00 - 23:30 | Φαγοπωτείον “Ο Πολόπετρος”, Ρούστικα
Μία ξεχωριστή κρητική βραδιά στα Ρούστικα!
Πλήρες μενού με ποτό 15 ευρώ
τηλ κρατήσεων 2831091139-6934100629

Η "Αντιγόνη" στο Ρέθυμνο
2020-07-14 08:00 - 17:00
Καλοκαίρι 2020
ΣΟΦΟΚΛΗ
ΑΝΤΙΓΟΝΗ
Η ΕΤΑΙΡΕΙΑ ΤΕΧΝΗΣ “Αrs Aeterna” και η 5η Εποχή Τέχνης συνεργάζονται το καλοκαίρι του 2020 στην Αντιγόνη του Σοφοκλή, ένα από τα κορυφαία κείμενα της αρχαίας ελληνικής γραμματείας. Η παράσταση, που πρωτοπαρουσιάστηκε το 2015 , γνωρίζοντας μεγάλη επιτυχία, παρουσιάζεται σε νέα επεξεργασία από τον σκηνοθέτη ΘΕΜΗ ΜΟΥΜΟΥΛΙΔΗ, με την ΙΩΑΝΝΑ ΠΑΠΠΑ στο ρόλο της Αντιγόνης, τον ΓΙΩΡΓΟ ΧΡΥΣΟΣΤΟΜΟΥ στο ρόλο του Κρέοντα και μια ομάδα σημαντικών νέων ηθοποιών.
Το έργο
Η Θήβα, όπου βασίλευε η γενιά των Λαβδακιδών, βρίσκεται σε κατάσταση δεινής πολιτικής κρίσης. Οι δυο γιοι του τελευταίου βασιλιά, του Οιδίποδα, που χάθηκε χτυπημένος από τη βαριά κατάρα που κατατρύχει τους Λαβδακίδες, συγκρούονται για τη διαδοχή. Και, ενώ ο Ετεοκλής μένει να κυβερνά τη Θήβα, ο Πολυνείκης, εξόριστος, ξεσηκώνει στρατό από το Άργος για να επιτεθεί στην πόλη. Η επίθεση αποτυγχάνει, αλλά στη μάχη ο Ετεοκλής και ο Πολυνείκης αλληλοσκοτώνονται. Δεν απομένουν πλέον στη ζωή παρά οι δυο κόρες του Οιδίποδα, η Αντιγόνη και η Ισμήνη, τελευταίοι κρίκοι της αλυσίδας των Λαβδακιδών.
Η τραγωδία ξεκινά την αυγή μετά τη νίκη των Θηβαίων. Ο Κρέοντας, που έχει αναλάβει τώρα την εξουσία ως στενότερος συγγενής των γιων του Οιδίποδα, διατάζει να μείνει άταφος ο Πολυνείκης, ως προδότης της πατρίδας του, και ορίζει ποινή θανάτου εναντίον οποιουδήποτε παραβάτη της διαταγής του.
Η Αντιγόνη εξεγείρεται εναντίον της σκληρής προσταγής, που καταστρατηγεί τους άγραφους νόμους που προστατεύουν τους νεκρούς και προσβάλλει το ιερό αίσθημα της αδελφικής αγάπης, και αψηφώντας τον κίνδυνο επιχειρεί να θάψει τον αδελφό της. Αυτός ο αγώνας ανάμεσα στην Αντιγόνη και τον Κρέοντα για το νεκρό σώμα του Πολυνείκη, συμπυκνώνει όλες τις εγγενείς στην ανθρώπινη κατάσταση συγκρούσεις (αρσενικού & θηλυκού, παλαιού & νέου, ιδιωτικού & κοινωνικού, δίκαιου & νόμιμου, ύπαρξης & θνητότητας, ανθρώπινου & θείου). Η Αντιγόνη συλλαμβάνεται και καταδικάζεται από τον Κρέοντα σε θάνατο. Ωστόσο, από τη στιγμή που ξεστομίζει τη θανατική της καταδίκη, ο Κρέων βαδίζει ήδη στον δρόμο που οδηγεί προς την καταστροφή του.
Συντελεστές:
Μετάφραση | ΠΑΝΑΓΙΩΤΑ ΠΑΝΤΑΖΗ
Σκηνοθεσία – Σκηνικό | ΘΕΜΗΣ ΜΟΥΜΟΥΛΙΔΗΣ
Κοστούμια | ΠΑΝΑΓΙΩΤΑ ΚΟΚΚΟΡΟΥ
Μουσική | ΣΤΑΥΡΟΣ ΓΑΣΠΑΡΑΤΟΣ
Φωτισμοί | ΝΙΚΟΣ ΣΩΤΗΡΟΠΟΥΛΟΣ
Φωτογραφίες | ΝΙΚΟΣ ΠΑΝΤΑΖΑΡΑΣ
Επικοινωνία | ΕΙΡΗΝΗ ΛΑΓΟΥΡΟΥ
Ερμηνεύουν :
ΙΩΑΝΝΑ ΠΑΠΠΑ (Αντιγόνη), ΓΙΩΡΓΟΣ ΧΡΥΣΟΣΤΟΜΟΥ (Κρέων), ΛΟΥΚΙΑ ΜΙΧΑΛΟΠΟΥΛΟΥ, ΜΑΝΟΣ ΚΑΡΑΤΖΟΓΙΑΝΝΗΣ, ΧΡΙΣΤΙΝΑ ΧΕΙΛΑ ΦΑΜΕΛΗ, ΔΗΜΗΤΡΗΣ ΣΑΜΟΛΗΣ.

ΘΕΑΤΡΟ ΕΡΩΦΙΛΗ-ΦΟΡΤΕΤΖΑ
Τετάρτη 29 Ιουλίου 2020
Ώρα έναρξης: 21.30

Τιμές εισιτηρίων: 17€ Γενική είσοδος
14€ Φοιτητικό-Μαθητικό- Άνω των 65 ετών-Ανέργων
Προπώληση:
INFO KIOSK, ΠΛΑΤΕΙΑ ΜΑΡΤΥΡΩΝ 4, ΩΡΕΣ 9-14.00 ΤΗΛ 28310 40150

Βραδιά Κρασιού | Moscato D’asti |Ethnic Sessions
2020-07-14 20:00 - 23:30 | Cavo, Ακρωτηρίου 13, Ρέθυμνο, Κουμπές
Ethnic Summer Nights | Shades of Bubbles Wines | Κάθε Τρίτη
Το Cavo Bar Restaurant σας προσκαλεί κάθε Τρίτη να απολαύσετε Sparkling Wines & Spritzes ειδικά επιλεγμένα από εμάς, με ethnic ηχοχρώματα από νωρίς το απόγευμα έως αργά το βράδυ.
Μια ιδιαίτερη βραδιά κρασιού, για όλους τους λάτρεις των Moscato D’asti και οχι μόνο!
Εξερευνήσετε την μεγάλη γκάμα κρασιων που διαθέτει το Cavo Bar Reastaurant.
* 4 επιλογές Moscato D’asti & Spritzes *
Dj Orestis Mathioudakis | Soul, Tropical Sounds, Afro House, Deep House & Ethnic Sessions
Κρατήσεις : 6976713889
Support by : The Bottle

Θερινά σινεμά στον πεζόδρομο
2020-07-15 21:00 - 23:30 | Το Χαλικούτι, Κατεχάκη 3, Ρέθυμνο
Θερινών σινεμά συνέχεια με την βρετανική σατιρική ταινία “Monty Python’s Life Of Brian” (1979), σε σκηνοθεσία Terry Jones και σενάριο από τους Monty Pythons! Σας ανημένουμε με χαρα!

Gala | Wednesdays | Greek, Modern RnB & Trap | Gilt & Marios Tz
2020-07-15 22:30 - 23:30 | Cavo, Ακρωτηρίου 13, Ρέθυμνο, Κουμπές

Έκθεση φωτογραφίας «Τα Απορρίμματα της Πανδημίας»
2020-07-16 10:00 - 2020-07-30 21:00 | Κέντρο ΞΕΝΙΑ, Νικ. Ψαρρού 46, Ρέθυμνο
Μια πρωτότυπη έκθεση φωτογραφίας της γνωστής συμπολίτισσας Μαριάννας Καλαϊτζιδάκη, αναπληρώτριας καθηγήτριας Περιβαλλοντικής Εκπαίδευσης, στο Παιδαγωγικό Τμήμα Δημοτικής Εκπαίδευσης, Πανεπιστημίου Κρήτης, πραγματοποιείται στον εξωτερικό χώρο του (πρώην) Ξενία, στην παραλία Ρεθύμνου. Τίτλος της έκθεσης «Τα απορρίμματα της πανδημίας».
Η Δρ Καλαϊτζιδάκη φωτογράφιζε αντικείμενα που απέρριπταν οι συμπολίτες στη διάρκεια της καραντίνας, καθώς έβγαινε έξω για σωματική άσκηση -Μετακίνηση 6. Στην έκθεση μας παρουσιάζει τι απέρριψαν οι συμπολίτες μας τον καιρό της καραντίνας και πού τα απέρριψαν.
Η έκθεση έχει δύο ενότητες: Μεμονωμένα αντικείμενα που άφησαν οι συμπολίτες στα πιο απίθανα μέρη, όπως παγκάκια, γείσα παραθύρων, ζαρντινιέρες, κοιλότητες και εσοχές τοίχων, κορμό δένδρων, φυτά στην παραλιακή οδό, σχισμή τοιχίου στον Περιφερειακό. Και πολλά αντικείμενα, σε ζαρντινιέρες, κιούπια, άδειες γλάστρες και υπερχειλισμένους κάδους.
Εκτός από τα γάντια και μάσκες, όλα ήταν ανακυκλώσιμες συσκευασίες (πλαστικά μπουκάλια νερού, πλαστικά ποτήρια καφέ, τενεκάκια αναψυκτικών, μπύρας), που όμως, δεν πήγαν όμως στην ανακύκλωση.
Η πρωτότυπη αυτή έκθεση φωτογραφίας είναι μια δημόσια παρέμβαση, μια περιβαλλοντική δράση στα πλαίσια μιας διευρυμένης Περιβαλλοντικής Εκπαίδευσης που χρησιμοποιεί νέες μεθοδολογικές προσεγγίσεις όπως τη φωτογραφία και επιχειρεί να προσεγγίσει νέα ακροατήρια, όπως το ευρύ κοινό, με σκοπό να προκαλέσει τον αναστοχασμό για τη συμπεριφορά μας σχετικά με τα στερεά απορρίμματα που παράγουμε όλοι καθημερινά, να αναλογιστούμε την ατομική ευθύνη και την προσωπική συμμετοχή μας στο μεγάλο αυτό καθημερινό περιβαλλοντικό πρόβλημα της παραγωγής οικιακών απορριμμάτων και να επιλέξουμε να πάρουμε μέρος και στις λύσεις του προβλήματος, δηλαδή την ανακύκλωση ή ακόμα καλύτερα, την μείωση χρήσης των πλαστικών μιας χρήσης.
Η έκθεση, που θα διαρκέσει έως τις 30 Ιουλίου 2020, γίνεται με την οικονομική υποστήριξη του ΠΤΔΕ, Πανεπιστημίου Κρήτης.
Όποιος επιθυμεί μπορεί να στείλει τα σχόλιά του για τις φωτογραφίες στο: mkalaitz@edc.uoc.gr.

πηγή

Dj Set by ΕΡΩ? ΓΛΟΥ
2020-07-16 19:00 - 23:30 | Συνεταιρισμός Τζεπέτο, Ρέθυμνο
Κοντά μας την Πέμπτη στις 16 Ιουλίου το γνωστό άγνωστο duo: ΕΡΩ ? Γλου θα μας κάνουν την τιμή να παίξουν και να μας γεμίσουν ερωτηματικά???
Για μια και μοναδική εμφάνιση στην αυλή του Τζεπέτο.
Happy Cocktail hour 19:00 με 21:00!
Σας περιμένουμε με χαρά!

Gezi Live
2020-07-16 20:30 - 23:30 | Bricks, Ελευθερίου Βενιζέλου 41
Η μουσική παρέα των Gezi για άλλη μια φορά έρχεται στον ανανεωμένο καλοκαιρινό μας χώρο.
Φέρνει μαζί της καλή μουσική και ζεστή παρέα. Εμείς βάζουμε το καλό φαγητό και την κρύα μπύρα.
Σας περιμένουμε να βάλετε την όρεξη και τον χορό!

Δήμητρα Μιχελουδάκη live
2020-07-16 21:00 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Την Πέμπτη 16 Ιουλίου η Δήμητρα Μιχελουδάκη live στο “Αλλού γι’ αλλού”, για μία παραδοσιακή βραδιά.
Μαζί της οι: Τάσος Γεωργακάκης ( λαούτο )
Τιμολέων Σαββάκης ( λαούτο )
Γιάννης Κοζυράκης ( κιθάρα )
Γιώργος Δουλγεράκης ( κρουστά )
Τηλ κρατήσεων 6974025703

1 2 3 γουρουνάκια στο σακί
2020-07-17 20:30 - 22:30 | Θέατρο Ερωφίλη, Λόφος Φορτέτζα, Ρέθυμνο
ΘΕΑΤΡΙΚΟΣ ΠΕΡΙΠΛΟΥΣ
ΠΑΙΔΙΚΗ ΣΚΗΝΗ
ONE TWO THREE…
ΓΟΥΡΟΥΝΑΚΙΑ ΣΤΟ ΣΑΚΙ…
Κορίτσια και αγόρια από 3 έως 7 χρονών,
μαμάδες και μπαμπάδες,
γιαγιάδες και παππούδες…
ΓΑΤΟΙ – ΛΥΚΟΙ – ΑΛΕΠΟΥΔΕΣ…
Ακούσατε!!! Ακούσατε!!!
Φιγούρες, βαλίτσες, χρώματα, όνειρα, σακιά, παραμύθια, νότες και παιχνίδια, είναι τα υλικά που διαλέξαμε, για να σας παρουσιάσουμε μια υπέροχη, διασκεδαστική παράσταση, πάνω στο γνωστό παραμύθι ΤΑ ΤΡΙΑ ΓΟΥΡΟΥΝΑΚΙΑ.
Για να είμαστε όλοι καλά, φορέστε τις μάσκες σας και ελάτε στην ώρα σας.
Το θέατρο θα ανοίξει στις 8.30.
Σας περιμένουμε στο θέατρο Ερωφίλη, στις 17 Ιουλίου.
Διάρκεια παράστασης, περίπου 60 λεπτά.
Παίζουν: ΘΩΜΑΣ ΚΑΝΤΙΦΕΣ
ΑΝΝΑ ΤΖΑΝΙΔΑΚΗ
Στον ήχο: Εύη Καννά
Στα φώτα: Μάριος Μαραγκουδάκης
Τιμή εισόδου: 8 ευρώ

Φραγκιός Παπαδογιαννάκης live
2020-07-17 21:00 - 23:30 | ταβέρνα Πόπη, Αδελιανός Κάμπος, Ρέθυμνο
Ο Φραγκιός Παπαδογιαννάκης με το συγκρότημά του στην Ταβέρνα Πόπη.
Τηλ. Κρατήσεων : 6973002263 & 2831072270

Μαρίζα Ρίζου live
2020-07-17 21:30 - 23:30 | Θέατρο Μυθωδία, Γεράνι
Δεν νομίζω ότι έχει υπάρξει άλλη χρονιά που να με έχει βρει πιο ανυπόμονη για λάιβ. Η ανυπομονησία μου αυτή δεν έχει να κάνει με την ματαιοδοξία της σκηνής (μόνο), αλλά κυρίως με κάτι που νιώθω ότι έλειψε σε όλους μας πάρα πολύ. Τη συνάντηση. Επιθυμώ να συνδεθώ πάλι με τους φίλους μου πάνω στη σκηνή, να βρεθώ από κοντά με την ομάδα της Menta που οργανώνει τα λάιβ, να ταξιδέψουμε με τον Τάσο να οδηγεί, τη Σεμίνα δίπλα του να του μιλάει για να μην τον πάρει ο ύπνος, τον Αγαπητό να λέει τα “ιδιαίτερα” αστεία του, τη Μαρία να αγχώνεται για το αν θα έχουμε κόσμο προσπαθώντας (μάταια συνήθως) να μην αγχώσει κι εμένα, τον Δημήτρη ποτέ αγχωμένο και πάντα με ωραία κολόνια και την Ελένη μέσω των μέιλ να μας ενημερώνει τι ώρα να είμαστε και που για να πάρουμε το πλοίο ή το βαν. Όλα αυτά βέβαια για να συναντήσουμε εσάς. Αλλιώς τίποτα από τα παραπάνω δε θα έχει νόημα. Θα σας δούμε σε νησιά, πλατείες και παραλίες σε Ελλάδα και Κύπρο.
Ελπίζω να λάβουμε όσο πιο πολλά μέιλ γίνεται!
Ανυπομονώ να είμαστε παρέα ξανά!
Καλό μας καλοκαίρι!
Μάρκος Χαϊδεμένος: πλήκτρα/ενορχηστρώσεις
Άγγελος Αϊβάζης: κιθάρα
Παναγιώτης Κωστόπουλος: τύμπανα
Γιώργης Μουχτάρης: μπάσο
Μανώλης Μπρατσης: επιμέλεια φωτισμών
Αγαπητός Καταξάκης – Ηλίας Καρούμπαλης: επιμέλεια ήχου
Παραγωγή: ΜENTA ART EVENTS, www.menta3.com
Ταμείο 14€
Προπώληση, φοιτητές, ΑΜΕΑ 12€
Προπώληση: βιβλιοπωλείο Κλαψινάκης και viva.gr

Νίκος Καρκάνης live
2020-07-17 22:00 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Ο Νίκος Καρκάνης με το συγκρότημα του την Παρασκευή 17 Ιουλίου στο Αλλού γι’ αλλού στο Ρέθυμνο.
Τηλ. κρατήσεων: 6974025703

Νίκος Γωνιανάκης live
2020-07-17 22:00 - 23:30 | κέντρο Μύθος, Ρέθυμνο, Αδελιανός Κάμπος
Την Παρασκευή 17 Ιουλίου ο Νίκος Γωνιανάκης με το συγκρότημά του στο κοσμικό κέντρο “Μύθος”!!

Συναυλία με τον Παύλο Μελή (ΑΝΑΒΛΗΘΗΚΕ)
2020-07-18 20:00 - 23:30 | 4ο γυμνάσιο, Μισσίρια, Ρέθυμνο
Η ΣΥΝΑΥΛΙΑ ΑΝΑΒΑΛΛΕΤΑΙ ΜΕΧΡΙ ΝΕΩΤΕΡΑΣ

Ο Παύλος Μελής θα έχει την χαρά να τραγουδήσει το Σάββατο 18/07 σε συναυλία, με την πολυμελή λαϊκή-ποπ-έντεχνη ορχήστρα του, για τον ιστορικό Α.Ο. Άρη Ρεθύμνου-Μισσιρίων που έχει δείξει σε όλη την Ελλάδα την δύναμη του στις συναυλίες και στα πανηγύρια!
Μία από τις πιο δυνατές διοργανώσεις από τον Α.Ο. Άρη σε ολόκληρη την Κρήτη, η συγκεκριμένη συναυλία θα είναι αφιερωμένη στο ιατρικό και νοσηλευτικό προσωπικό
Συμμετέχει η Δημοτική Φιλαρμονική Ρεθύμνης η οποία και θα ξεκινήσει την συναυλία στις 20:00

Η παράσταση “Ο Κήπος” με τον Στέλιο Μάινα στην Κρήτη
2020-07-18 21:00 - 23:30 | Θέατρο Ερωφίλη, Λόφος Φορτέτζα, Ρέθυμνο
Η παράσταση “Ο Κήπος” με τον Στέλιο Μάινα και την Κάτια Σπερελάκη έρχεται στην Κρήτη και συγκεκριμένα σε Ιεράπετρα, Ηράκλειο, Ρέθυμνο.
Η παράσταση που θυμίζει στους θεατές με τον πιο συγκινητικό τρόπο τη δύναμη της αγάπης, μετά την πολύ πετυχημένη πορεία της στην Αθήνα και τη Θεσσαλονίκη, ξεκινάει την περιοδεία της σε μια δύσκολη περίοδο για όλους μας , δίνοντας στις πόλεις της περιφέρειας το πολιτιστικό στίγμα που μας αξίζει.
Πόσο βαθιά μπορεί να είναι η ανάγκη του ανθρώπου για αγάπη, για συντροφικότητα, για πλήρη αποδοχή; Μπορούν δύο φαινομενικά αντίθετες προσωπικότητες να βρουν ο ένας στον άλλο το πρόσωπο που έψαχναν σε όλη τους τη ζωή;
Τις απαντήσεις δίνουν επί σκηνής σε μια συγκλονιστική ερμηνεία ο Στέλιος Μάινας και η Κάτια Σπερελάκη. Το έργο του Καναδού ηθοποιού και συγγραφέα Bruce Gooch, σε σκηνοθεσία Δημήτρη Μυλωνά μιλάει για μνήμες και εμπειρίες που παίζουν καθοριστικό ρόλο στη ζωή του καθενός.
Ο «Κήπος» (Tangled Garden) είναι το τελευταίο έργο του Bruce Gooch, σημαντικού ηθοποιού και συγγραφέα με επιτυχίες σε πολυάριθμες παραγωγές σε Η.Π.Α και Καναδά και ιδρυτικού μέλους της Εταιρείας Θεάτρου New Fangled Stages η οποία εδρεύει στο Τορόντο. Το Από Μηχανής Θέατρο σε συνεργασία με την New Fangled Stages παρουσίασε σε παγκόσμια πρεμιέρα τον Κήπο (Tangled Garden).
Λίγα λόγια για το έργο:
Ο Μπάρι, βετεράνος του Βιετνάμ και οικοδόμος τώρα στο επάγγελμα, αναρρώνει μετά από εγχείρηση στο γόνατό του όταν ξαφνικά εμφανίζεται στο σπίτι του η Λουίζ. Καθώς πρέπει, άψογη επαγγελματίας και με ποιητικές ανησυχίες, έχει προσληφθεί από τον ανιψιό της πρώην γυναίκας του Μπάρι για να τον φροντίζει.
Ο άξεστος χαρακτήρας του την τρέπει σε άτακτη φυγή όμως η συνέχεια τούτης της γνωριμίας κάθε άλλο παρά αναμενόμενη αποδεικνύεται. Ο Μπάρι δείχνει αποφασισμένος να γίνει καλύτερος άνθρωπος ενώ η Λουίζ, στο πρόσωπο του, θα αναζητήσει απεγνωσμένα τη βοήθεια.
Δύο μοναχικοί άνθρωποι συναντιούνται σε μια προσπάθεια να γεφυρώσουν δύο εντελώς διαφορετικούς κόσμους και να βρουν, ο καθένας με τον τρόπο του, τη σωτηρία. Η διαδρομή που πρέπει να διανύσουν είναι μεγάλη.
Σημείωμα σκηνοθέτη
«Στην «ξηρή» ζωή των δύο ηρώων, ο Κήπος είναι μία όαση. Εκεί θα συναντηθούν, εκεί θα προσπαθήσουν να αρθρώσουν μια κοινή γλώσσα, εκεί θα αναζητήσουν ρωγμές για να εισχωρήσουν και να τολμήσουν να αγαπήσουν και να αγαπηθούν. Παρά τις αντιθέσεις τους. Παρά τις αποτυχίες που κουβαλάνε. Παρά το δισταγμό. Ο Κήπος μετατρέπεται σε έναν τόπο διαπραγμάτευσης με τον άλλο, προπαντός όμως με τον ίδιο τους τον εαυτό. Η απόφαση, κόντρα στις συνθήκες, να χαράξουν μια κοινή διαδρομή, είναι άλλοτε ανακουφιστική άλλοτε επώδυνη, πάντα όμως γενναία. Κι ακόμα κι αν δεν ξέρουμε πόσο γερή είναι αυτή η γέφυρα συνάντησης που επιθυμούν να χτίσουν μαζί, το γεγονός ότι το προσπαθούν, έχει για μένα κάτι το μεγαλειώδες. «
Δημήτρης Μυλωνάς
Συντελεστές:
Κείμενο: Bruce Gooch
Μετάφραση: Κάτια Σπερελάκη
Σκηνοθεσία: Δημήτρης Μυλωνάς
Παίζουν: Στέλιος Μάινας, Κάτια Σπερελάκη
Η προετοιμασία και πραγματοποίηση της παράστασης γίνεται με την τήρηση όλων των προβλεπόμενων μέτρων που συστήνει το Υπουργείο Υγείας.
Πληροφορίες

Ρέθυμνο Θέατρο Ερωφίλη- Φορτέζα τo Σάββατο 18 Ιουλίου

Ώρα έναρξης: 21.15
Τιμές εισιτηρίων: 15 ευρώ γενική είσοδος & 13 ευρώ μειωμένο (φοιτητικό & ανέργων)
Προπώληση:
Ρέθυμνο, Info Kiosk (Πλατεια 4ων μαρτύρων)
Πληροφορίες- κρατήσεις: 2310 860888, 6934 053441

Βλατάς, Ξυλούρης & Δραμουντάνης live
2020-07-18 21:00 - 23:30 | Αγροτικό δισκοπωλείο, Σεισαρχα, Ρέθυμνο
Άλλη μια υπέροχη κρητική μουσική βραδιά διοργανώνει το ερχόμενο Σάββατο 18 Ιουλίου στις 9 μ.μ το Αγροτικό δισκοπωλείο στα Σίσαρχα με τρεις σημαντικούς καλλιτέχνες μας να υπόσχονται διασκέδαση και ποιότητα. Ο Νίκος Βλατάς στη λύρα, ο Βασίλης Ξυλούρης στο λαούτο και ο Βασίλης Δραμουντάνης στο μαντολίνο αναλαμβάνουν την διασκέδαση των ντόπιων αλλά και των επισκεπτών που έχουν αγαπήσει τις μουσικές αυτές βραδιές που στήνονται σε ένα υπέροχο φυσικό σκηνικό όπως είναι αυτό των Σισάρχων.
Καλή διασκέδαση σε όλους

Βαγγέλης Κιμιωνής Στέλιος Φιλιππάκης live
2020-07-18 21:30 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Ο Βαγγέλης Κιμιωνής και ο Στέλιος Φιλιππάκης με το συγκρότημα τους το Σαββατο 18 Ιουλίου στο Αλλού γι’ αλλού στο Ρέθυμνο.
Τηλ. κρατήσεων: 6974025703

"Στα παράθυρα του κόσμου": Μουσικοθεατρική παράσταση
2020-07-20 21:00 - 23:30 | Θέατρο Ερωφίλη, Λόφος Φορτέτζα, Ρέθυμνο
Ο Σύλλογος Φίλων Μουσικής και Τεχνών
Aλma λibre σε συνεργασία με το The Garage
παρουσιάζει τη μουσικοθεατρική παράσταση:
Στα παράθυρα του κόσμου…
Άλκης Αλκαίος & Νίκος Καββαδίας
Δύο ποιητές ταξιδεύουν
Άλκης Αλκαίος και Νίκος Καββαδίας. Νίκος Καββαδίας και Άλκης Αλκαίος. Η μελοποίηση των στίχων τους στιγμάτισε τουλάχιστον 3 γενιές στο ελληνικό τραγούδι. Ναυτικός και ταξιδευτής της θάλασσας σε χώρες μακρινές ο ένας, ταξιδευτής του νου από τα παράθυρα του σπιτιού και της καρδιάς του ο άλλος. Δύο παράλληλοι μονόλογοι ξεδιπλώνονται στην παράστασή μας, τόσο διαφορετικοί αλλά και τόσο όμοιοι. Και οι ιστορίες τους συνοδεύονται από τα τραγούδια τους, σε νέες και δημιουργικές ενορχηστρώσεις και εκτελέσεις, σφραγίζοντας τα εισιτήρια του κοινού για ένα ταξίδι στον κόσμο, ένα ταξίδι έξω και μέσα μας.
Φωνητική προετοιμασία: Μαριέλλα Βιτώρου
Ενορχήστρωση: Aλma λibre
Body Percussion και κρουστά Orff: Βασιλική Μάρκου
Κείμενα: Δημήτρης Κουμπής και Ελένη Δάγκα
Σκηνοθεσία: Ελένη Δάγκα
Ερμηνεία: Ανώνης Παλιεράκης και Μιχάλης Βόλακας
Τραγουδούν: Μαριέλλα Βιτώρου, Αλεξάνδρα Βεργαδή, Μαρία Δασκαλάκη, Εύα Πολιτάκη, Μιχάλης Βόλακας, Σπύρος Ξενιτόπουλος, Γιάννης Κιαγιαδάκης και Σάκης Σακελλαρίδης
Παίζουν οι μουσικοί: Γιάννης Κιαγιαδάκης (πιάνο), Σάκης Σακελλαρίδης (μπουζούκι– λαούτο), Σπύρος Ξενιτόπουλος (ακορντεόν), Αρτέμης Κυρτάσογλου (κιθάρα ηλεκτρική, ακουστική), Άρης Συσκάκης (βιολί– φλάουτο), Γιώργος Μαθιανάκης (μπάσο), Μάνος Ναζλής (ντραμς)
Video – Αφίσα: Γιάννης Ανδρίτσιος
Γενική Είσοδος 10 ευρώ
Ώρα προσέλευσης 20:30
Έναρξη παράστασης 21:15

Θεατρική παράσταση «Η μικρή γοργόνα»
2020-07-21 21:00 - 23:00 | Θέατρο Ερωφίλη, Λόφος Φορτέτζα, Ρέθυμνο
Την ΤΡΙΤΗ 21 ΙΟΥΛΙΟΥ 2020 στο θέατρο ΕΡΩΦΙΛΗ πραγματοποιείται η θεατρική παιδική παράσταση «Η ΜΙΚΡΗ ΓΟΡΓΟΝΑ».
Η ΠΡΟΠΩΛΗΣΗ ξεκινά από το Σάββατο 18/07/2020 έως και Τρίτη 21/07/2020 ΣΤΟ ΚΙΟΣΚΙ των ΤΕΣΣΑΡΩΝ ΜΑΡΤΥΡΩΝ (9.00- 14.00).
ΤΙΜΗ ΕΙΣΙΤΗΡΙΟΥ ΠΡΟΠΩΛΗΣΗ : 8€
ΓΕΝΙΚΗ ΕΙΣΟΔΟΣ 10€
Θέατρο Τέχνη & Όραμα «Η Μικρή Γοργόνα»
Ένα κλασσικό παραμύθι για παιδιά, όπου μέσα από την δράση, τις διάφορες κωμικές καταστάσεις, τη μουσική, τα τραγούδια και με όλο το σκηνικό διάκοσμο βγαίνει όλη εκείνη η ομορφιά των αισθημάτων που γεννά ένα παραμύθι.
Δουλέψαμε σε αυτόν τον σπουδαίο μύθο με κέφι και μεράκι και είμαστε πραγματικά ενθουσιασμένοι που θα τον μοιραστούμε μαζί σας.
ΣΥΝΤΕΛΕΣΤΕΣ ΤΟΥ ΕΡΓΟΥ:
ΣΚΗΝΙΚΑ- ΣΚΗΝΟΓΡΑΦΙΑ: Μαρίνα Κουγκάι
ΚΟΣΤΟΥΜΙΑ: Έφη Φωκά
ΜΟΥΣΙΚΗ ΕΠΙΛΟΓΗ: Γιώργος Ζελίνης
ΧΟΡΟΓΡΑΦΙΕΣ : Ζωή Γρηγοριαδου
ΘΕΑΤΡΙΚΗ ΔΙΑΣΚΕΥΗ: Θανάσης Λιούνης
ΣΚΗΝΟΘΕΣΙΑ: Γεώργιος Γρηγοριάδης
ΠΑΙΖΟΥΝ ΟΙ ΗΘΟΠΟΙΟΙ: Βασιλική Βλασοπούλου, Ιωάννα Προσμίτη, Γιάννης Κωστάρας, Γιάννης Σιγάλας, Γιώργος Γρηγοριάδης, Ειρήνη Κοτζάσοβα και ο Πάτρικ Τοχουμίδης
Έναρξη 21.20.

BCK presents "Into the lives of kids & teens" - Προβολή Ταινιών
2020-07-21 21:00 - 23:30 | τεχνοχώρος Τζεπέτο, Kατεχάκη και Χειμάρας (πεζόδρομος Φορτέτζα)
To Balkan Can Kino σε συνεργασία με το Τζεπέτο Τεχνοχώρος – Geppetto art lab παρουσιάζουν μία σειρά καλοκαιρινών προβολών με ελεύθερη είσοδο στο Ρέθυμνο, Κρήτη.
————————————————————-
Τρίτη 21.07.2020 | 21.00 | Αυλή Τζεπέτο, Ρέθυμνο I
Into the lives of kids & teens
5 μικρού μήκους, coming-of-age ντοκιμαντέρ σύγχρονης παραγωγής από την Γαλλία, την Ουκρανία, τον Καναδά, το Ιράν, το Πακιστάν και το Αφγανιστάν, μας παρουσιάζουν την καθημερινότητα και τις δυσκολίες που αντιμέτωπίζουν παιδία και έφηβοι σε διαφορετικές κοινωνικές συνθήκες. Όλα τα ντοκιμαντέρ θα παρουσιαστούν στην γλώσσα παραγωγής τους με αγγλικούς υπότιτλους.
ΑΝΑΛΥΤΙΚΟ ΠΡΟΓΡΑΜΜΑ – PROGRAMME
1. Amour(s) | Dir: Mathilde Chavanne | Dur.: 31:38 | France
This is the story of a grownup who will look for answers in the words of children and in their imagination.
Αυτή είναι η ιστορία μιας ενήλικης που προσπαθεί να βρει απαντήσεις στα λόγια και στη φαντασία των παιδιών.
2. The view from the window | Dir: Anna Korzh | Dur. 18:18 | Ukraine
Ruslana is a Ukrainian teenager in anticipation of a desirable and unattainable maturity. She wears baggy shirts, ripped
jeans, a cap and a pair of her only sneakers. She doesn’t like to join to the rules of the street, but likes to create them herself. She explores the outer world with contagious energy, the world where so many are interesting and unfamiliar, where there are so many dangers.
Η Ρουσλάνα είναι μια Ουκρανή έφηβη εν αναμονή μιας επιθυμητής και ανέφικτης ωριμότητας. Φοράει φαρδιές μπλούζες, σκισμένα παντελόνια, ένα καπέλο και το μοναδικό ζευγάρι αθλητικών που έχει. Δεν της αρέσει να συμμετέχει στους κανόνες του δρόμου αλλά της αρέσει να τους δημιουργεί η ίδια. Εξερευνά τον έξω κόσμο με κολλητική ενέργεια, ένα κόσμο με τόσα ενδιαφέροντα και άγνωστα πράγματα, εκεί όπου υπάρχουν τόσοι κίνδυνοι.
3. Hard Learning | Dir: Daniel Fortin | Dur. 06:51 | Canada
With no secondary school in her community, Grade 9 student Miranda, a native American, must leave her family and home behind in order to pursue a high school education.
Χωρίς να υπάρχει δευτεροβάθμιο σχολείο στην κοινότητα της, η μαθήτρια της 9ης τάξης, Μιράντα, μια Ινδιάνα, πρέπει να αφήσει την οικογένεια και το σπίτι της για να μπορέσει να συνεχίσει τις σπουδές της στο λύκειο.
Break / Διάλειμμα
4. Sarevo | Dir. Mohammad Abdollahi | Dur. 29:00 | Iran
Saeed and Abdullah are two rural teenagers who have decided to revive a camel farm in their area. The two borderline teenagers living near the Afghan border near the Loot Desert and the lagoon are trying to get a job and income by nature so they can prevent migration and help Baluch peace and solidarity. The film features part of the daily life of people in the village and camels, as well as the customs of Baluchi marriage. The purpose of this documentary is to show the efforts and solidarity of two peoples who strive to improve their lives by removing divergent ideologies.
Ο Σαΐντ και ο Αμπντουλά είναι δύο έφηβοι από την επαρχία που έχουν αποφασίσει να αναβιώσουν μια φάρμα με καμήλες στην περιοχή. Οι δύο έφηβοι που ζουν κοντά στα σύνορα με το Αφγανιστάν, κοντά στην έρημο Loot και στη λίμνη προσπαθούν να βρουν δουλειά και να βγάλουν λεφτά από τη φύση, ώστε να αποτρέψουν τη μετανάστευση και να βοηθήσουν να διατηρηθεί η ειρήνη και η αλληλεγγύη στη φυλή των Μπαλούτσι. Στη ταινία παρουσιάζεται η καθημερινή ζωή των ανθρώπων στο χωριό και οι καμήλες, καθώς και τα έθιμα του γάμου στους Μπαλούτσι. Ο σκοπός αυτού του ντοκιμαντέρ είναι να δείξει τις προσπάθειες και την αλληλεγγύη δύο ανθρώπων που προσπαθούν να βελτιώσουν τη ζωή τους με το να απομακρύνουν διαφορετικές ιδεολογίες.
5. No Father | Dir. Hasan Raza Khan | Dur. 16:00 | Pakistan – Afghanistan
It focuses on the children of the victims of attacks on the Hazara Community. One of the many unfortunate victims of the barbaric acts perpetrated on this community was little Dawood, who doesn’t speak much since the incident took place. The film shows the trauma that develops in these children, which is worse than the trauma associated with any other crime, since they don’t even know their fault in this case. The film fills you with grief and despair over the plight of Hazara Community, especially when a father plays the last audio message of his family, who were all killed in a terrorist attack on the community some years ago.
Η ταινία αφορά τα παιδιά των θυμάτων από τις επιθέσεις στη κοινότητα των Χαζάρα. Ένα από τα πολλά και άτυχα θύματα αυτών των βαρβαρικών πράξεων που διαπράττονται κατά αυτής της κοινότητας είναι ο μικρός Νταβούντ, που δεν μιλάει πολύ από τότε που συνέβη το περιστατικό. Η ταινία δείχνει το τραύμα που δημιουργείται σε αυτά τα παιδιά, το οποίο είναι χειρότερο από το τραύμα που σχετίζεται με οποιοδήποτε άλλο έγκλημα, καθώς τα παιδιά αυτά δεν ξέρουν καν ποιο είναι το σφάλμα τους. Η ταινία σε γεμίζει με λύπη και απόγνωση για τα δεινά της κοινότητας των Χαζάρα, ιδιαίτερα όταν ένας πατέρας παίζει το τελευταίο ηχητικό μήνυμα της οικογένειας του, οι οποίοι σκοτώθηκαν σε μια τρομοκρατική επίθεση κατά της κοινότητας πριν από μερικά χρόνια.
Τρίτη 21.7.20
Αυλή Geppetto
(Κατεχάκη & Χειμάρρας)
ώρα 21.00
